Publicat el Dimarts, 26 abril 2011 16:51
Malgrat les previsions més pessimistes que auguraven poca afluència de públic al Sant Jordi garriguenc per la mala previsió meteorològica i per la coincidència de la Diada amb les vacances de Setmana Santa, la jornada va acabar essent força exitosa.
Al llarg del dia un nombre considerable de gent es va apropar al centre neuràlgic de la festa, la plaça de Can Dachs, per a comprar llibres, roses i per fer el tafaner entre les nombroses paradetes de caire molt divers que hi havia instal·lades.
Tant els llibreters com els floristes es varen mostrar satisfets amb l’índex de venda obtingut en els seus respectius productes.
Pel què fa als llibres, els més venuts varen ser L’home de la maleta, de Ramon Solsona, Si tu em dius vine ho deixo tot... però vine, d’Albert Espinosa i Excuses per a no pensar, d’Eduard Punset.
I referent als llibre de temàtica local, Els altres garriguencs, de l’autora de la Garriga Marta Vidal, també va tenir una bona acceptació dels lectors.
Fotografies: Marc Bellmunt